AP จับมือ “อิเกีย” เปิดตัว ASPIRE SHOW UNIT ตอบโจทย์วัยทำงานยุคใหม่
“เอพี” จับมือ “อิเกีย ประเทศไทย” เปิดตัวป๊อปอัพ ASPIRE SHOW UNIT ห้องนี้เป็นทุกอย่าง ชวนสัมผัสไอเดียการใช้ชีวิตในคอนโดสุดว้าได้ที่อิเกีย บางใหญ่
4 ก.พ. 2565

บริษัท เอพี (ไทยแลนด์) จำกัด (มหาชน) หรือ AP ผู้นำด้านการพัฒนาอสังหาริมทรัพย์ ภายใต้พันธกิจ EMPOWER LIVING นำโดยนางสาวกมลทิพย์ บำรุงชาติอุดม รองกรรมการผู้อำนวยการ สายงานธุรกิจคอนโดมิเนียม เปิดเกมส์รุกตลาดคอนโดครองใจคนเมืองนิวเจเนอเรชั่น จับมือพันธมิตรล่าสุด “อิเกีย ประเทศไทย”
นำโดย มร. ทอม ซูเทอร์ ผู้จัดการสโตร์ อิเกีย ประเทศไทย เปิดตัวป๊อปอัพ “แอสปายโชว์ยูนิต” (ASPIRE Show Unit) ภายใต้คอนเซ็ปต์ “ห้องนี้เป็นทุกอย่าง” ครั้งแรกกับการจำลอง สเปซห้องชุดคอนโด ASPIRE รัตนาธิเบศร์ เวสต์ตัน ส่งตรงถึงลูกค้าที่สโตร์อิเกียพร้อมแชร์เคล็ดลับการตกแต่งฟังก์ชั่นพิเศษ ชูการปรับเปลี่ยนสเปซห้องได้ตามต้องการ อาทิ ห้องนั่งเล่นที่เพิ่มความสุขเป็นสองเท่า สร้างการพักผ่อนที่สมดุลในห้องนอน หรือฮีโร่ใหม่สเปซเก็บของอัจฉริยะในคอนโด เป็นต้น
โดยเป็นการตอบโจทย์อินไซต์จริงของคนทำงานรุ่นใหม่ในช่วงการขยายเวลาใช้ชีวิตติดบ้าน ให้ได้สัมผัสถึงประสบการณ์ของการพักอาศัยที่พร้อมส่งมอบความสุข และการใช้ชีวิตได้อย่างเต็มทุกไลฟ์สไตล์ในโครงการคอนโดยุคใหม่อย่าง ASPIRE รัตนาธิเบศร์ เวสต์ตัน คอนโดใหม่ใกล้รถไฟฟ้า MRT เพียง 200 เมตร ส่วนกลางจัดเต็มตอบโจทย์ทุกไลฟ์สไตล์กว่า 2.5 ไร่ พร้อมแพ็กเกจแต่งครบกับเฟอร์นิเจอร์เซ็ตใหญ่จากอิเกีย ราคาเริ่ม 1.69 ล้านบาท โดยป๊อปอัพ ASPIRE Show Unit พร้อมเปิดชมวันที่ 5 ก.พ. นี้เป็นต้นไป นำร่องที่แรก ณ อิเกีย บางใหญ่